Sasao a Sunda–Sulawesi

Ti sasao a Sunda–Sulawesi (ammo pay a kas Akin-uneg a Hesperonesio wenno sasao nga Akin-uneg nga Akinlaud a Malayo-Polinesio) ket dagiti sapasap a naikeddeng a sanga ti pamilia ti Austronesio nga inpagarup a husto da Wouk ken Ross (2002). Mangiramanda kadagiti kaaduan a pagsasao ti Sulawesi ken ti Is-isla Kalatakan a Sunda, ken dagiti bassit nga adda iti ruar a kas ti Chamorro ken Palauano.

Iti daytoy a singasing ti dati a naipagarup a husto a klado ti sasao nga Akinlaud a Malayo-Polinesio (WMP), ammo pay a kas Hesperonesio, ket nabingbingaydan kadagiti "akin-uneg" (Sunda–Sulawesi) ken "akinruar" (Borneo–Filipino) a klado,ken ti Akinlaud a Malayo-Polinesio ket naikeddeng a kas laeng heograpiko a termino.

Ti kalatakan a dibersidad dagiti pagsasao ket adda iti isla ti Sulawesi, ti nasayaat a pagtaengan ti sasao a Nuklear a Malayo-Polinesio. Nupay kasta, ti grupo ket saan pay nga innala babaen dagiti sabali a historikal a lingguista, ken mabalin daytoy a ti Sunda–Sulawesi ket saan a heneolohiko a klado, ngem parapiletiko, gapu ta simple nga isu ti sasao a Nuklear a Malayo-Polinesio ti ruar ti Tengnga–Akindaya a Malayo-Polinesio (no maipagarup a ti naudi ket umiso a grupo, ngem saan met a nalawag).

Saan amin a dagiti pagsasao ti Sulawesi ket tagikua ti klado ti Sunda–Sulawesi (Akin-uneg a Hesperonesio). Dagiti dua pulo a pagsasao ti akin-amianan a peninsula ti Sulawesi ken dagiti kaarruba nga isla iti amianan ket imbes met a parte ti sanga ti Borneo–Filipino (Akinruar a Hesperonesio).

Pannakaidasig 
Adda dagiti bilang dagiti bassit a rimpuok dagiti pagsasao a dagiti pannakaikabagianda ket agtultuloy a saan a nalawag. Naigrupo babaen ti heograpia, dagitoy ket ti:

Tengnga ken abagatan a Sulawesi
Sasao a Celebiko: saan anasayaat a nasuportaran a kas klado.
Sasao nga Abagatan a Sulawesi: mairaman ti pagsasao a Bugines; ken mabalin pay a ti sasao a Tamaniko.
Is-isla ti Kalatakan a Sunda
Pagsasao a Moken: idiay aplaya ti Burma.
Sasao nga Amianan a laud a Sumatrano: idiay amianan-tengnga ti Sumatra ken ti Is-isla Mentawai. Daytoy ket saan a nalawag no mairaman ti pagsasao nga Enggano.
Sasao a Malayo-Sumbawano: iti Sumatra, Java, Borneo, Bietnam (Champa), ken Hainan (Tsat insasao babaen ti tattao nga Utsul). Mairaman ti Pagsasao a Malayo, ti pagsasao a Sundanes, ken ti pagsasao a Balines.
Sasao a Lampungiko: ti akin-abagatan a daya ti Sumatra. Daytoy ket mabalin a mairaman ti pagsasao a Sundanes.
Pagsasao a Habanes: ti tengnga ken akindaya a Java.
Is-isla ti Akinlaud a Pasipiko
Pagsasao a Palauano: ti Palau.
Pagsasao a Chamorro : ti Is-isla Marianas, mairaman ti Guam.

 Dagiti nagibasaran 
Fay Wouk and Malcolm Ross (ed.), The history and typology of western Austronesian voice systems. Australian National University, 2002.
K. Alexander Adelaar and Nikolaus Himmelmann, The Austronesian languages of Asia and Madagascar. Routledge, 2005.

Kategoria:Sasao a Malayo-Polinesio
Kategoria:Dagiti pagsasao ti Indonesia